Diari Oficial de la Generalitat Valenciana


Sumari del DOGV 7051, del 21-06-2013 (2013/6201)

RESOLUCIÓ de 22 de maig de 2013, de la presidenta de l'Institut Valencià d'Acció Social (IVAS), sobre delegació de competències en la persona titular de la Direcció General de l'entitat.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7051

Data del DOGV
:   21-06-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/6201


Data del document
:   22-05-2013

Organisme emissor
:   Institut Valencià d'Acció Social

Tipus de document
:   Resolució

RESOLUCIÓ de 22 de maig de 2013, de la presidenta de l'Institut Valencià d'Acció Social (IVAS), sobre delegació de competències en la persona titular de la Direcció General de l'entitat. [2013/6201]  
El volum, l'estructura, la dispersió geogràfica i la diversitat d'assumptes que han de ser resolts per la presidenta de l'Institut Valencià d'Acció Social, d'ara en avant IVAS, en les matèries que li han sigut atribuïdes en el Decret 7/2013, de 4 de gener, del Consell, fan precisar que algunes de les competències atribuïdes en l'article 4, siguen delegades en la persona titular de la Direcció General de l'entitat, aconseguint d'esta manera major agilitat i eficàcia en l'actuació de l'IVAS, la qual cosa redunda directament en benefici tant de les persones físiques i/o jurídiques que es relacionen amb el mateix com del propi institut que, d'esta manera aconseguix una major operativitat en el seu funcionament.  
Per tot això, de conformitat amb el que establix l'article 13 de la Llei 30/1992, de 26 de novembre, de Règim Jurídic de les Administracions i del Procediment Administratiu Comú, resolc:  
  
Primer. Facultats delegades  
Es deleguen en la persona titular de la Direcció General de l'IVAS les facultats que a continuació es detallen:  
a) Subscriure convenis i acords de col·laboració amb entitats públiques o privades en representació de l'entitat, en l'àmbit de les seues competències.  
b) Exercir les facultats com a òrgan de contractació de l'entitat, sense perjuí de les preceptives autoritzacions i el deure de subministrament d'informació, previstos en la normativa vigent.  
c) Aprovar les convocatòries d'ajudes, subvencions i beques.  
d) Les resolucions de les reclamacions prèvies a la via judicial civil o laboral.  
e) La resolució de les reclamacions formulades en matèria de responsabilitat patrimonial de les administracions públiques.  
  
Segon. Revocació de la delegació de competències  
La present delegació d'atribucions podrà ser revocada en qualsevol moment per l'òrgan delegatori, de conformitat amb el que establix l'article 13.6 de la Llei de Règim Jurídic de les Administracions Públiques i del Procediment Administratiu Comú.  
  
Tercer. Avocació d'atribucions  
Les atribucions delegades en la present resolució podran ser avocades, en els termes i amb els requisits que establix l'article 14 de l'esmentada Llei 30/1992, de 26 de novembre.  
  
Quart. Exercici de la delegació de competències.  
En tots aquells supòsits en què es faça ús de la present delegació, haurà de fer-se constar expressament en la resolució o acte que s'adopte, considerant-se dictats per l'òrgan delegatori.  
  
Quint. Efectes de la delegació  
La present resolució de delegació de competències produirà efectes a partir de l'endemà al de la seua publicació en el Diari Oficial de la Comunitat Valenciana.  
  
València, 22 de maig de 2013.- La presidenta de l'IVAS: Asunción Sánchez Zaplana.